ያሬድ አደመ እና በጋሻው ደሳለኝ ከመሰሎቻቸው ጋራ የሀገረ ስብከቱን ሊቀ ጳጳስ ፈቃድ ሳያገኙ የስብከተ ወንጌል እና ሐዋርያዊ ተልእኮ መምሪያ ያስተላለፋባቸውን እገዳ በመጣስ ሊፈነጩበት ያቀዱትን ጉባኤ የሀገረ ስብከቱ ሥራ አስኪያጅ በቁጥር 366/51/101/2003 በቀን 19/05/2003 ለሕንጻ አሠሪው ኮሚቴ በጻፉት ደብዳቤ ወደ ደብረ ምሕረት ቅዱስ ገብርኤል ገዳም እንዲዘዋወር አድርገዋል፤ በጉባኤው ላይ ተገኝተው ትምህርተ ወንጌል የሚሰጡትም ከጠቅላይ ቤተ ክህነት የስብከተ ወንጌል እና ሐዋርያዊ ተልእኮ መምሪያ የተመደቡት እና የተፈቀደላቸው ሰባክያነ ወንጌል፣ 1ኛ) መምህረ ሃይማኖት ባሕታዊ ኃይለ ጊዮርጊስ፣ 2ኛ) መምህር ናዖድ ኢያሱ፣ 3ኛ) በኲረ ትጉሃን ቀሲስ ደመላሽ ቶጋ ብቻ የማስተባበሩን እና የማስተማሩን ሥራ እንዲያከናውኑ አሳውቀዋል፡፡ የማኅበረ ምእመናኑን ሰላም ለመጠበቅ ሲባል ያልተፈቀደላቸው ሰዎች መድረክ ላይ እንዳይወጡ እና አላስፈላጊ የሆነ ችግር እንዳይፈጠር የገዳሙ አስተዳዳሪ እና ሰበካ ጉባኤ አስፈላጊውን ቁጥጥር ያደርጉ ዘንድም አሳስበዋል፡፡
